Kužių geležinkelio stotis
55°58′45″š. pl. 23°07′19″r. ilg.﻿ / ﻿55.9791°š. pl. 23.1219°r. ilg.﻿ / 55.9791; 23.1219 Kužių geležinkelio stotis (iki XX a. pradžios Amalių geležinkelio stotis) – geležinkelio stotis šiaurės vakarų Lietuvoje, pietvakarinėje Kužių miestelio dalyje. Nedidelis geležinkelio mazgas – čia praeina Vilniaus–Klaipėdos geležinkelis, o už Kužių stoties čia atsiskiria atšaka į Mažeikius. Stoja priemiestiniai keleiviniai traukiniai Panevėžys–Mažeikiai ir Radviliškis–Klaipėda.